Vier vas vir moord ná tuinrusieArgieffoto: Miguel Roberts/The Brownsville Herald via AP Vier verdagtes, tussen die ouderdomme van 29 en 70 jaar, verskyn Vrydag in die landdroshof op Nongoma op aanklagte van moord en poging tot moord. Hulle is Woensdagmiddag in die noorde van KwaZulu-Natal in hegtenis geneem vir die moord op hul buurvrou Lindiwe Msimango (60) en die aanranding van haar man. Lt.kol. Thulani Zwane, woordvoerder van die polisie in KwaZulu-Natal, sê Moses Msimango(62) was Dinsdag aan die tuinmaak by sy huis in Mahashini by Nongoma toe sy bure hom genader het. Sy vrou het tussenbeide getree in die rusie wat oor die tuin ontstaan het. Sy is ernstig aangerand met ŉ houtpaal en is hospitaal toe gebring vir behandeling van die ernstige beserings wat sy opgedoen het. Haar man is ook aangerand. Hy is ook hospitaal toe gebring. Woensdag het sy vrou aan haar beserings beswyk, sê Zwane. Die polisie van Nongoma ondersoek ŉ sake moord en poging tot moord. Die verdagtes is gou-gou aangekeer.